Paradistoj fanfaraj de Greiz

eta|dekstre|220ra|*Fanfarenzug Greiz* ĉe festo de Parko kaj Kastelo en Greiz.

**Fanfarenzug Greiz** fondiĝis en 1964 laŭ iniciato de la instruisto Eberhard Andreä je Greiz, Germanujo. Kvin jarojn poste ili jam unuafoje partoprenis la tutrespublikan gimnastikfeston *Turn- und Sportfest der DDR* en Lepsiko.

Danke al daŭrigitaj sukcesoj ĝi fariĝis membro de la speciala klaso de la sportligo DTSB. Post diversaj lokaj konkursoj dum la unuaj du jardekoj post la Turniĝo oni fokusiĝis, de la 2010-aj jaroj, denove je tutgermanujaj kaj de 2018 eĉ pri internaciaj sinprezentadoj. Muzikakompaniloj estas B/Es-ŝanĝfanfaro, la marŝtamburo kaj la alta tamburo nomata “tom-tom”.

Fondinto estis en la 1964-a jaro s-ro Andreä, instruisto de la surloka Goeta Lernejo. Li malkovris je la subtegmentejo de la lernejo malnovajn fanfarojn kaj tamburojn kio instigis lin lernigi al la lernantoj ties manipulon. Problemo estis tamen manko da aktualaj notoj ĉar la ekzistantaj el la tempo de naziismo jam apentaŭ utiligeblis. Pro tio estis de li komponitaj novaj melodioj prezentataj dum lernejaj festoj kaj politikaj apeloj. Sed la eksterlerneja evoluo de la parademuloj paralele evoluis, ankaŭ danke al apogo fare de paradistoj el Elsterberg. En 1969, kuno da 30 paradistoj el Greiz, Elsterberg, Teichwolframsdorf, Hummelshain kaj Wolfersdorf alvenis Lepsike por plibeligi tuteostgermanujan sportofeston. Ĉi tradicio daŭris, kvankam premis dum la unuaj 10 jaroj la malabundo da taŭgaj muzikiloj; ĝin helpos alviciĝo de la entreprena sportistaro *BSG Fortschritt Greiz* je DTSB. Ĉar tio signifis aŭtomate ŝtatan financan sukuron. En 1972 la societo gajnis konkursspertojn je distrikta ĉampionado atingante la trian rangon. 

Jaron poste ili admireblis distriktkonkurse en Eisenberg, venkinte. Honoro estis plurfoje muzika ornamo de certa DTSB-festo festita okaze de la deka jubilea Tutmondaj porjunularaj festivaloj. Memkompreneble tio liveris novan elanon kaj partoprenrajtoj je diversaj trejnightendaroj. Nova defio estis la 1977-a jaro kun la tutrespublika sportofesto, denove en Lepsiko. En 1978 la greiz-aj (kun nur ĉ. 40 membroj) atingis la trian rangon je la Unua GDR-ĉampionado je Ziegelrode (Ahlsdorf). Avanciĝo de la societo el Greiz al la speciala klaso de DTSB estis la meritata rekompenco. Ili troviĝis inter la ok plej bonaj tiaj societoj de tuta GDR. Ĝis 1989 neniu konkurso estis ne partoprenita. La urbanoj de Greiz jes ja fieris pri ili, kaj tiel la urbo ankaŭ ekstere de Turingujo estis konatigata. Tiamaj engaĝiĝantoj estis Michael Czerwenka, Michael Lippert, Uwe Scholz kaj Uwe Orgel. 

Eĉ post 1989 la greiz-anoj restis fidelaj al siaj tradicioj dume aliloke la agadoj ĉesis. Batalota estis nur kontraŭ malkresko de membroj. Ĝis 2000 oni kontentiĝis tamen pri enturinguja konkursa sinprezento. Novaj celoj revenis de 2011, ĝis la firma intenco sendi la samideanojn ankaŭ al ekstergermanujaj okazoj. Por sukcesi oni taŭgigis kaj modernigis la ĥoreografion. Frukto de tio estis glora parado en 2013 en Potsdam je *Fanfaronade*. En 2018 oni estis en Gorzów Wielkopolski kaj en 2019 Kanado, ĉe la mondĉampionado. En 2021 ĝi elektiĝis *societo de la jaro*.

## Eksteraj ligiloj 
* hejmpaĝo

## Notoj 
Kategorio:Orkestroj
Kategorio:Kulturo de GDR
Kategorio:Greiz
Kategorio:Aperis en 1964
Kategorio:Paradoj